[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.08.2006

COM(2006) 455 τελικό

2006/0155 (ACC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με την τροποποίηση του ορισμού ορισμένων ποσοστώσεων εισαγωγής βοείου κρέατος υψηλής ποιότητας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Μόνο τα τεμάχια βοείου κρέατος υψηλής ποιότητας που αντιστοιχούν στο σχετικό ορισμό του προϊόντος μπορούν να επωφεληθούν από τις κοινοτικές προτιμησιακές δασμολογικές ποσοστώσεις ΠΟΕ. Η Επιτροπή συνιστά τη λήψη μέτρων για την εξασφάλιση της τήρησης των όρων που εφαρμόζονται στις εν λόγω δασμολογικές ποσοστώσεις.

2. Από τις συζητήσεις με τις ενδιαφερόμενες χώρες (Αργεντινή, Βραζιλία και Ουρουγουάη) εξαγωγής βοείου κρέατος υψηλής ποιότητας στο πλαίσιο των δασμολογικών ποσοστώσεων ΠΟΕ της ΕΚ, ύψους 11 000 τόνων, 5 000 τόνων και 4 000 τόνων αντιστοίχως, διαπιστώθηκε ότι κρίνεται αναγκαίο να προσαρμοστούν καλύτερα οι ορισμοί εισαγωγής για τις εν λόγω ποσοστώσεις.

3. Για λόγους σαφήνειας, κρίνεται σκόπιμο να χορηγηθούν οι σχετικές δασμολογικές ποσοστώσεις για τις οποίες η Αργεντινή, η Βραζιλία και η Ουρουγουάη αποτελούν τους μόνους προμηθευτές, σε κάθε μία από τις εν λόγω χώρες, αντιστοίχως.

4. Η θέσπιση του παρόντος κανονισμού είναι αναγκαία προκειμένου να επιτραπεί στην Επιτροπή να υιοθετήσει μεταγενέστερα ορισμούς οι οποίοι να μπορούν να ελεγχθούν και να επαληθευτούν ευκολότερα σύμφωνα με τη διαδικασία που προβλέπεται στον κανονισμό (ΕΚ) αριθ. 1254/1999 του Συμβουλίου της 17 Μαΐου 1999 περί κοινής οργανώσεως αγοράς στον τομέα του βοείου κρέατος[1], ώστε να καταστεί δυνατή η εκ των υστέρων επαλήθευση και ο έλεγχος της τήρησης του ορισμού, χωρίς τροποποίηση των βασικών όρων εισαγωγής.

2006/0155 (ACC)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

σχετικά με την τροποποίηση του ορισμού ορισμένων ποσοστώσεων εισαγωγής βοείου κρέατος υψηλής ποιότητας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

5. Κρίνεται σκόπιμο να ληφθούν μέτρα για τη διασφάλιση της τήρησης των όρων που εφαρμόζονται σε ορισμένες δασμολογικές ποσοστώσεις εισαγωγής βοείου κρέατος υψηλής ποιότητας στην Κοινότητα.

6. Από τις συζητήσεις με τις χώρες εξαγωγής βοείου κρέατος υψηλής ποιότητας στο πλαίσιο των δασμολογικών ποσοστώσεων ΠΟΕ της ΕΚ, ύψους 11 000 τόνων, 5 000 τόνων και 4 000 τόνων αντιστοίχως, διαπιστώθηκε η ανάγκη καλύτερης προσαρμογής των ορισμών εισαγωγής των εν λόγω ποσοστώσεων.

7. Για λόγους σαφήνειας, κρίνεται σκόπιμο να χορηγηθούν οι δασμολογικές ποσοστώσεις για τις οποίες η Αργεντινή, η Βραζιλία και η Ουρουγουάη είναι οι μόνοι προμηθευτές σε κάθε μία από τις εν λόγω χώρες, αντιστοίχως.

8. Η Επιτροπή πρέπει στη συνέχεια να θεσπίσει ορισμούς οι οποίοι να είναι δυνατό να ελεγχθούν και να επαληθευτούν ευκολότερα, σύμφωνα με τη διαδικασία που προβλέπεται στον κανονισμό (ΕΚ) αριθ. 1254/1999 του Συμβουλίου της 17ης Μαΐου 1999 περί κοινής οργανώσεως αγοράς στον τομέα του βοείου κρέατος[2], ώστε να καταστεί δυνατή η εκ των υστέρων επαλήθευση και ο έλεγχος της τήρησης του ορισμού, χωρίς τροποποίηση των βασικών όρων εισαγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι όροι που διέπουν τις δασμολογικές ποσοστώσεις ΠΟΕ της ΕΚ, ύψους 11 000 τόνων, 5 000 τόνων και 4 000 τόνων, αντιστοίχως, για τις εισαγωγές βοείου κρέατος υψηλής ποιότητας των κωδικών ΣΟ 0201 30 00 και 0206 10 95 στην Κοινότητα εφαρμόζονται όπως ορίζεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Περιγραφή προϊόντος | Δασμολογική διάκριση | Ποσόστωση και συντελεστής του δασμού εντός της ποσόστωσης | Άλλες λεπτομέρειες και όροι |

Κρέατα βοοειδών χωρίς κόκαλα νωπά ή διατηρημένα με απλή ψύξη Υποπροϊόντα σφαγείων: στήλη διαφράγματος και διάφραγμα βοοειδών νωπά ή διατηρημένα με απλή ψύξη | ex 0201 30 00 ex 0206 10 95 | 11 000 t 20% | Κρέατα βοοειδών «υψηλής ποιότητας» νωπά ή διατηρημένα με απλή ψύξη που χορηγούνται στην Αργεντινή Η επιλεξιμότητα για την ποσόστωση υπόκειται στους όρους που προβλέπονται στις σχετικές κοινοτικές διατάξεις |

Κρέατα βοοειδών χωρίς κόκαλα νωπά ή διατηρημένα με απλή ψύξη Υποπροϊόντα σφαγείων: στήλη διαφράγματος και διάφραγμα βοοειδών νωπά ή διατηρημένα με απλή ψύξη | ex 0201 30 00 ex 0206 10 95 | 5 000 t 20% | Κρέατα βοοειδών «υψηλής ποιότητας» νωπά ή διατηρημένα με απλή ψύξη που χορηγούνται στη Βραζιλία Η επιλεξιμότητα για την ποσόστωση υπόκειται στους όρους που προβλέπονται στις σχετικές κοινοτικές διατάξεις |

Κρέατα βοοειδών χωρίς κόκαλα νωπά ή διατηρημένα με απλή ψύξη Υποπροϊόντα σφαγείων: στήλη διαφράγματος και διάφραγμα βοοειδών νωπά ή διατηρημένα με απλή ψύξη | ex 0201 30 00 ex 0206 10 95 | 4 000 t 20% | Κρέατα βοοειδών «υψηλής ποιότητας» νωπά ή διατηρημένα με απλή ψύξη που χορηγούνται στην Ουρουγουάη Η επιλεξιμότητα για την ποσόστωση υπόκειται στους όρους που προβλέπονται στις σχετικές κοινοτικές διατάξεις |

ΔΗΜΟΣΙΟΝΟΜΙΚΟ ΔΕΛΤΙΟ |

1. | ΚΟΝΔΥΛΙ: Κεφάλαιο 10 – Γεωργικοί Δασμοί | ΠΙΣΤΩΣΕΙΣ ΠΡ. 2006: 763,5 εκατ. ευρώ |

2. | ΟΝΟΜΑΣΙΑ ΤΟΥ ΜΕΤΡΟΥ: Κανονισμός του Συμβουλίου σχετικά με την τροποποίηση του ορισμού ορισμένων ποσοστώσεων εισαγωγής βοείου κρέατος υψηλής ποιότητας. |

3. | ΝΟΜΙΚΗ ΒΑΣΗ: Άρθρο 133 της Συνθήκης |

4. | ΣΤΟΧΟΙ ΤΟΥ ΜΕΤΡΟΥ: Λήψη μέτρων προκειμένου να εξασφαλιστεί η τήρηση των όρων που εφαρμόζονται σε ορισμένες δασμολογικές ποσοστώσεις εισαγωγής βοείου κρέατος υψηλής ποιότητας στην Κοινότητα. |

5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ (1) | ΠΕΡΙΟΔΟΣ 12 ΜΗΝΩΝ (εκατ. EUR) | ΤΡΕΧΟΝ ΟΙΚΟΝΟΜΙΚΟ ΕΤΟΣ 2006 (εκατ. EUR) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2007 (εκατ. EUR) |

5.0 | ΔΑΠΑΝΕΣ ΠΟΥ ΒΑΡΥΝΟΥΝ – ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) – ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ – ΑΛΛΟΥΣ ΤΟΜΕΙΣ | – | – | – |

5.1 | ΕΣΟΔΑ – ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ) – ΣΤΟ ΕΘΝΙΚΟ ΕΠΙΠΕΔΟ | – | – | – |

2008 | 2009 | 2010 | 2011 |

5.0.1 | ΠΡΟΒΛΕΨΕΙΣ ΔΑΠΑΝΩΝ | – | – | – | – |

5.1.1 | ΠΡΟΒΛΕΨΕΙΣ ΕΣΟΔΩΝ | – | – | – | – |

5.2 | ΤΡΟΠΟΣ ΥΠΟΛΟΓΙΣΜΟΥ: – |

6.0 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΠΙΣΤΩΣΕΩΝ ΕΓΓΕΓΡΑΜΜΕΝΩΝ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |

6.1 | ΔΥΝΑΤΗ ΧΡΗΜΑΤΟΔΟΤΗΣΗ ΔΙΑ ΜΕΤΑΦΟΡΑΣ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |

6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |

6.3 | ΠΙΣΤΩΣΕΙΣ ΠΟΥ ΠΡΕΠΕΙ ΝΑ ΕΓΓΡΑΦΟΥΝ ΣΤΟΥΣ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ/ΟΧΙ |

(1) ΠΑΡΑΤΗΡΗΣΕΙΣ: Στόχος της πρότασης αυτής είναι να προσαρμοστούν οι ορισμοί για ορισμένες ποσοστώσεις εισαγωγής βοείου κρέατος υψηλής ποιότητας, προκειμένου να καταστεί ευκολότερος ο έλεγχος και η επαλήθευσή τους. Το μέτρο λαμβάνεται για να μειωθεί ο κίνδυνος της μη τήρησης, χωρίς τροποποίηση των βασικών όρων εισαγωγής. Εκτιμάται ότι το μέτρο δεν θα έχει δημοσιονομικές επιπτώσεις στα έσοδα του προϋπολογισμού. |

[1] ΕΕ L 160 της 26.6.1999, σ. 21.

[2] ΕΕ L 160 της 26.6.1999, σ. 21.